এপ্লিকেশন ফর্ম পূরণ করা হয়ে গেলে প্রিন্ট আউট করে তার সাথে হোটেল বুকিংয়ের কপি, পাসপোর্ট, পাসপোর্টরে ফটোকপি, বাসের ২টি (যাওয়া+আসা) টিকেটের ফটোকপি, আইডি কার্ডের ফটোকপি (ছাত্রদের জন্য), জন্মনিবন্ধন/ জাতীয় পরিচয় পত্রের ফটোকপি, বিদ্যুৎ বিলের ফটোকপি, ব্যাংক স্টেইটমেন্ট (১৫০ ডলার সমমূল্যের ব্যালেন্স থাকা জরুরী) আর ২”x২” সাইজের এক কপি সদ্য তোলা ছবি সংযুক্ত করে চলে যান গুলশান-১ এর ইন্ডিয়ান ভিসা এপ্লিকেশন সেন্টার (IVAC) এ। একমাত্র গুলশান-১ এর আইভ্যাকেই ট্রানজিট ভিসার আবেদনপত্র জমা নেয় সকাল ১০টা থেকে দুপুর ২টা পর্যন্ত। আইভ্যাকে কখনোই ব্যাগ জাতীয় কিছু নিয়ে যাবেন না, আর গুলশান-১ যাওয়ার আগে অবশ্যই Ucash এ ৬০০ টাকা ভিসা ফি দিয়ে যাবেন। আইভ্যাকে গিয়েও দালাল দিয়ে টাকা পরিশোধের ব্যবস্থা পাবেন, সেক্ষেত্রে লাগবে ৬৫০ থেকে ৭০০ টাকা।